The Biggest Whatever

«The Biggest Whatever» er en sang i country stil som ble utgitt med The Dillards på albumet Wheatstraw Suite i 1968. Gruppens medlemmer Rodney Dillard og Mitch Jayne (egentlig William E. Martin) skrev sangen.

Teksten handler om en stor skapning som har blitt observert og forsøkt fanget. Men siden skapningen unnslapp, er det lett å overdrive størrelsen på den når folk gjenforteller historien.

Musikere og instrumenter 

Rodney Dillard: vokal,  sologitar
Herb Pedersen: akustisk rytmegitar
Dean Webb: mandolin
Mitch Jayne: akustisk bass

(Perkusjon ble besørget av enten Jim Gordon eller Toxey French.)

«Den aller største noen noensinne hadde sett» med Øystein Sunde 

Øystein Sunde ga ut en norsk coverversjon med tittelen «Den aller største noen noensinne hadde sett» i mars 1986 på Sundes musikkalbum Overbuljongterningpakkmesterassistent. Sangen ble også utgitt på samlealbumet Sundes verden – 52 av de aller beste i 2006.
Sunde skrev den norske teksten hvor skapningen er en gjedde. Ellers er tekstens tema det samme som i The Dillards original. Noter og tekst til Sundes coverversjon ble publisert i bøkene Kjekt å ha–1 (1990) og Sangbok (2010). På denne innspillingen deltok:

Øystein Sunde: vokal, akustisk gitar, sologitar
Jonas Fjeld: akustisk gitar
Johnny Sareussen: bass
Einar Hagerup: trommer
Hege Schøyen: kor
Kari Gjærum: kor

Gitarkameratenes versjoner 

Gitarkameratene som Sunde var medlem av, har gitt ut følgende versjoner av «Den aller største noen noensinne hadde sett»:

Gitarkameratene – utgitt februar 1989. Opptaket er fra 28. oktober 1988 i Grieghallen.
Kanon! – CD album utgitt 12. april 2010. Opptaket er fra 17. oktober 1990 i Grieghallen.
Historien om Gitarkameratene – utgitt 2012, opptaket er fra 28. mai 2011 i Harstad kulturhus. «Den aller største noen noensinne hadde sett» og «Ambassanova» er bonusspor på DVD'n og ble følgelig ikke vist i NRK programmet En gang gitarkamerat, alltid gitarkamerat.

Bandet fordelte sine oppgaver slik: Sunde (vokal/akustisk gitar, nylonstrenger), Jan Eggum (akustisk gitar, nylonstrenger/kor i refreng), Halvdan Sivertsen (akustisk gitar, stålstrenger/kor) og Lillebjørn Nilsen (akustisk gitar, stålstrenger/kor). På Harstad-versjonen vekslet Nilsen mellom akustisk gitar og munnspill. Han var også den som sto for de dype og repeterende bass linjene med sin sangstemme på alle tre versjoner.

Gitarkameratenes første opptreden på NRK, skjedde 24. september 1988 i programmet Kysten rundt. Der fremførte de følgende medley: «Heksedans»/«Bysommer»/«Den aller største noen noensinne hadde sett»/«Levende lyd».

Referanser 

Sanger fra USA
Sanger fra 1968